rejauldu/bengali-wikipedia huggingface dataset:
অ্যাপোলো মিল্টন ওবোতে (২৮ ডিসেম্বর ১৯২৫ - ১০ অক্টোবর ২০০৫) ছিলেন একজন উগান্ডা রাজনৈতিক নেতা যিনি ১৯৬২ সালে ব্রিটিশ উপনিবেশবাদ প্রশাসন থেকে উগান্ডাকে স্বাধীনতার দিকে পরিচালিত করেছিলেন। জাতির স্বাধীনতার পরে, তিনি ১৯৬২ থেকে ১৯৬৬ থেকে সাল পর্যন্ত উগান্ডার প্রধানমন্ত্রী এবং উগান্ডার রাষ্ট্রপতি হিসাবে ১৯৬৬ থেকে ১৯১ অবধি দায়িত্ব পালন করেছেন, তারপরে ১৯৮০ থেকে ১৯৮৫ সাল পর্যন্ত তাকে পদচ্যুত করা হয়েছিল। ইদি আমিন ১৯৭১ সালে, তবে আমিনের ১৯৭৯-এর উত্থাপিত হওয়ার পরে পুনরায় ক্ষমতা পেলেন। তার দ্বিতীয় আমলের শাসনকাল দমন-পীড়িত হয়ে এবং উগান্ডার বুশ যুদ্ধ নামে পরিচিত গৃহযুদ্ধের ফলে বহু বেসামরিক মানুষের মৃত্যুতে বিভ্রান্ত হয়েছিল।"Walking in Obote’s shadow" , Monitor, 21 December 2005 no longer available online   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০০৫-এ মৃত্যু বিষয়শ্রেণী:উগান্ডার রাষ্ট্রপতি বিষয়শ্রেণী:অভ্যুত্থানে ক্ষমতাচ্যুত নেতা
দৈনিক মুন্সিফ ( ) ভারতের হায়দ্রাবাদ থেকে প্রকাশিত একটি উর্দু ভাষার সংবাদপত্র। প্রধান সম্পাদক হলেন খান লতিফ খান। দৈনিক মুন্সিফ ভারতে প্রচারিত বৃহত্তম উর্দু পত্রিকা।   কাগজটির মালিক ছিলেন মেহমুদ আনসারী, তাঁর মৃত্যুর পরে এটি দেখাশোনা করেছিলেন তার বড় ভাই। তাঁর মৃত্যুর পরে এটি খান লতিফ খানকে বিক্রি করা হয় যিনি এখন এর প্রধান সম্পাদক।   তথ্যসূত্র    বহিঃসংযোগ     মু মু মু মু মু মু মু
ইফফাত রহিম () হলেন একজন পাকিস্তানি প্রাক্তন মডেল যিনি ১৯৮০-এর দশকের শেষের দিকে এবং ১৯৯০-এর দশকের গোড়ার দিকে বেশ সাফল্য অর্জন করেছিলেন।  তিনি পাকিস্তানি ধারাবাহিক নাটকমহব্বত আগ সি-তে আপা জি (রুখসানা) চরিত্রে অভিনয়ের জন্য পরিচিত। এই চরিত্রে অভিনয়ের জন্য তিনি সেরা অভিনেত্রী (জুরি) পুরস্কার সহ বেশকিছু স্বীকৃতি এবং প্রশংসা অর্জন করেছেন। তিনি ইফফাত ওমর নামেও পরিচিত।  মডেলিংয়ের পাশাপাশি তিনি একজন পরিচালক ও প্রযোজকও, বিভিন্ন টিভি শোতে তাঁর ভূমিকা রয়েছে। তিনি ২০০৪ সালে সিন্ধু টিভির প্রথম পুরস্কার অনুষ্ঠানে সেরা ফ্যাশন ম্যাগাজিন আয়োজক হিসেবে একটি পুরস্কার জিতেছিলেন। তিনি সি টিভিতে মেহমান নওয়াজ রিয়েলিটি রন্ধন অনুষ্ঠানে অংশ নিয়েছিলেন এবং সেমিফাইনাল পর্যন্ত বহাল ছিলেন। ২০১৯ সালে তিনি "স্যে ইট অল উইথ ইফফাত ওমর" ওয়েব ধারাবাহিকটি প্রযোজনা এবং উপস্থাপনা করেছিলেন।   পুরস্কার    মোহাব্বত আগ সি (২০১৬) চলচ্চিত্রের জন্য সেরা অভিনেত্রী (জুরি) হিসেবে ৪র্থ সার্ভিস হাম পুরস্কার।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি নারী মডেল বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী
সৈয়দ নজরুল ইসলাম স্টেডিয়াম (কিশোরগঞ্জ ক্রিকেট স্টেডিয়াম নামেও পরিচিত) ২০০৬ সালে চালু হওয়া বাংলাদেশের একটি জেলা পর্যায়ের স্টেডিয়াম। স্থাপনাটি কিশোরগঞ্জ জেলায় কিশোরগঞ্জ শহরের পুরাতন কালেক্টরেট সংলগ্ন আলোর মেলা মহল্লায় অবস্থিত। বাংলাদেশের বেশীরভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় কিশোরগঞ্জ জেলা ক্রীড়া সংস্থার তত্ত্বাবধায়নে রয়েছে। এটি পুরাতন স্টেডিয়ামের পর নির্মিত জেলার দ্বিতীয় স্টেডিয়াম।   ইতিহাস ১৯৮৭ সালে বিভিন্ন খাত থেকে সংগৃহিত ১০ লাখ এবং জাতীয় ক্রীড়া পরিষদ থেকে পাওয়া ২ লাখ টাকা দিয়ে কিশোরগঞ্জ পৌরসভার আলোর মেলা মহল্লায় স্টেডিয়াম বানানোর জন্য ৭ একর জমি অধিগ্রহণ করা হয়। ২০০৬ সালের ৫ অক্টোবর স্থাপনাটি কিশোরগঞ্জ জেলা স্টেডিয়াম নামে এটির উদ্বোধন হয়। স্থাপনাটি সাড়ে পাঁচ কোটি টাকা ব্যয়ে নির্মিত। পরবর্তীতে নাম বদলে সৈয়দ নজরুল ইসলাম স্টেডিয়াম রাখা হয়। ২০১৩ সালের নভেম্বর থেকে ২০১৫ সালের জুন পর্যন্ত ক্রীড়া পরিষদ স্টেডিয়ামটির  সাধারণ গ্যালার সম্প্রসারণ, খেলার মাঠের ভূমি উন্নয়ন, গণমাধ্যম কেন্দ্র  ও অভ্যন্তরীণ সড়ক যুক্ত করে।   আয়োজন  উদ্বোধনের আট বছর পরে স্টেডিয়ামে আনুষ্ঠানিক খেলা আয়োজন শুরু হয়। ২০১৬ সালে এখানে প্রথমবার ক্রিকেট প্রতিযোগিতা অনুষ্ঠিত হয়েছিল।  এছাড়া এখানে বয়স ভিত্তিক ফুটবল আয়োজন হয়েছে। এখানে নিয়মিত ভাবে জেলা ক্রীড়া সংস্থা আয়োজিত বিভিন্ন লিগ,  ক্লাব ও ক্রীড়া সংগঠনের প্রতিযোগিতা এবং জেলা ও উপজেলার খেলোয়াড়দের প্রশিক্ষণ চলে।     ক্রীড়ানুষ্ঠান ছাড়াও স্টেডিয়ামটিতে বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়।   তথ্যসূত্র   বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:সৈয়দ নজরুল ইসলামের স্মারক বিষয়শ্রেণী:কিশোরগঞ্জের ক্রীড়া অনুষ্ঠানস্থল বিষয়শ্রেণী:২০০৬-এ বাংলাদেশে প্রতিষ্ঠিত
ফতেপুর মাধ্যমিক বিদ্যালয় বাংলাদেশের সাতক্ষীরা জেলার কালিগঞ্জ উপজেলার একটি শিক্ষাপ্রতিষ্ঠান।   অবস্থান  এই বিদ্যালয়টি খুলনা বিভাগের সাতক্ষীরা জেলার কালিগঞ্জ উপজেলার দক্ষিণ শ্রীপুর ইউনিয়নের ফতেপুর গ্রামের মধ্যবর্তী স্থানে অবস্থিত।   ইতিহাস  সাতক্ষীরা জেলাধীন কালিগঞ্জ উপজেলার ৪ নং দক্ষীণ শ্রীপুর ইউনিয়নের ফতেপুর গ্রামের মধ্যবর্তি স্থানে পাকা সড়কের পাশে মনোরম পরিবেশে বিদ্যালয়টি অবস্থিত। প্রতিষ্ঠাতা প্রধান শিক্ষক মোঃ এরশাদ আলী এর উদ্যোগে এলাকা বাসীর সার্বিক সহযোগিতায় ১৯৭০ সালে বিদ্যালয়টি প্রতিষ্ঠিত হয়। বিদ্যালয়টি ০১/০১/১৯৭০ সাল হতে জুনিয়র এবং ০১/০১/১৯৭১ সাল হতে মাধ্যমিক হিসাবে স্বীকৃতি লাভ করে। প্রতিষ্ঠাকালে বিদ্যালয়ে শিক্ষক সংখ্যা ৮ জন, কমর্চারী ১ জন,এবং ছাত্র ছাত্রীর সংখ্যা ১৫০ জন ছিল।০১/০১/১৯৭৫ সাল হতে বিজ্ঞান বিভাগ এবং ০১/০১/১৯৮১ সাল হতে বাণিজ্য বিভাগ চালু হয়। বিদ্যালয়টি প্রতিষ্ঠার ক্ষেত্রে জেহের আলি মাষ্টার সাহেবের সহযোগীতা ছিল অনস্বীকার্য।   তথ্যসূত্র   বিষয়শ্রেণী:সাতক্ষীরা জেলার বিদ্যালয় বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান
300px|thumb|স্ক্রাইবাস, একটি ওপেন সোর্স ডেস্কটপ প্রকাশনা এপ্লিকেশন  ডেস্কটপ প্রকাশনা (, সংক্ষেপে ডিটিপি) হলো ছাপানোর উদ্দেশ্যে পেজ লেআউট দক্ষতা ব্যবহার করে ব্যক্তিগত কম্পিউটার বা ডেস্কটপে ডকুমেন্ট তৈরী করা। আগের টাইপোগ্রাফি ও ছাপানোর তুলনায় ডেস্কটপ প্রকাশনা সফটওয়্যার লেআউট ও আরও উন্নতমানের টাইফোগ্রাফিক টেক্সট সৃষ্টি করতে পারে। এ প্রযুক্তি ব্যক্তিবিশেষ, ব্যবসায় প্রতিষ্ঠান ও অন্যান্য সংগঠনকে নিজেরাই নিজেদের অনেকগুলো বিষয় প্রকাশনার কাজ করে ফেলার সুযোগ করে দেয়। ডিজিটাল টাইপোগ্রাফির মূল বিষয়ও এই ডেস্কটপ প্রকাশনা। বাণিজ্যিক ছাপাখানার খরচ বহন না করেই পর্যাপ্ত দক্ষতা থাকলে, এটি ব্যবহার করে যে কেউ মেনু থেকে ম্যাগাজিন বা বইও উৎপাদন করতে পারে।  ডেস্কটপ প্রকাশনা প্রকাশনা ডকুমেন্ট তৈরী করতে ব্যক্তিগত কম্পিউটার ও হোয়াট য়্যু সি ইজ হোয়াট য়্যু গেট পেজ লেআউট সফটওয়্যারের সম্মিলন ঘটায়। ডেস্কটপ প্রকাশনা পদ্ধতি ওয়ার্ড প্রসেসরের চেয়ে ডিজাইন, লেআউট ও টাইপোগ্রাফির উপর অধিকতর নিয়ন্ত্রণ প্রদান করে।  পত্রিকা ও বই প্রকাশের একই দক্ষতার ব্যবহার করে প্রচারণা, রিটেইল প্যাকেজ ডিজাইন, ট্রেড শো এক্সিবিট ইত্যাদির গ্রাফিক্সও তৈরী করা যায়। যদিও ডেস্কটপ প্রকাশনা সফটওয়্যারের কাজ ছাপানো বা পিডিএফ প্রকাশনাতেই সীমাবদ্ধতা, এর দক্ষতা ছাপানো পর্যন্তই শুধু সীমাবদ্ধ নয়। ডেস্কট প্রকাশক কর্তৃক সৃষ্ট কন্টেন্ট বৈদ্যুতিক মিডিয়ায়ও ব্যবহার হতে পারে।  বহিঃসংযোগ  বিষয়শ্রেণী:প্রকাশন বিষয়শ্রেণী:মুদ্রণবিদ্যা বিষয়শ্রেণী:যোগাযোগমূলক নকশা প্রণয়ন বিষয়শ্রেণী:সংবাদ নকশানির্মাণ
নাতান রিবেইরো ফের্নান্দেস (; জন্ম: ১৬ ফেব্রুয়ারি ২০০৫; নাতান ফের্নান্দেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০২৫ সালে, ফের্নান্দেস ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছেন।  প্রারম্ভিক জীবন নাতান রিবেইরো ফের্নান্দেস ২০০৫ সালের ১৬ই ফেব্রুয়ারি তারিখে ব্রাজিলের কাম্পোস দোস গোয়তাকাজেসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফের্নান্দেস ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২৫ সালের ২৫শে জানুয়ারি তারিখে তিনি আর্জেন্টিনা অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4483768  তথ্যসূত্র  বহিঃসংযোগ              বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
ডান|থাম্ব|300x300px|ইউটিসি+০৮:০০  জুন, ২০১১, হলুদ (সারা বছর), হালকা নীল - সাগর এলাকা ইউটিসি+০৮:০০ একটি সময় অঞ্চল যা ইউটিসি থেকে ৮ ঘণ্টা এগিয়ে।  এই সময় অঞ্চলে আনুমানিক ১৭০৮ কোটি জনসংখ্যা বাস করে, যা মোট জনসংখ্যার ২৪%, যা সর্বাধিক জনসংখ্যার সময় অঞ্চল।  এই সময় অঞ্চল সব চীনা ভাষী দেশে ব্যবহার করা হয় এবং আন্তর্জাতিক চীনা ওয়েবসাইটে একই সময় প্রদান করে।  মান সময় (সারা বছর)    উত্তর এশিয়া    – ইরখুটস্ক সময়  সুদূর পূর্ব ফেডারেল জেলা  বুরিয়াতিয়া  সাইবেরিয়ান ফেডারেল জেলা  ইরখুটস্ক ওব্লাস্ট   পূর্ব এশিয়া    – চীন প্রমাণ সময়   – হংকং মান সময় (হংকং মান সময়)   – মাকাও সময় (মাকাও মান সময়)   – মঙ্গোলিয়ায় সময়  উলানবাটর সহ পূর্বাঞ্চল   – জাতীয় মান সময়   দক্ষিণ-পূর্ব এশিয়া    – ব্রুনাই দারুসসালাম মান সময়   – ইন্দোনেশিয়া কেন্দ্রীয় সময়  পূর্ব কালিমান্তান, ক্ষুদ্রতর সুন্দা দ্বীপপুঞ্জ, উত্তর কালিমান্তান, দক্ষিণ কালিমান্তান ও সুলাওসি   – মালয়েশিয়ায় সময়   – ফিলিপাইন মান সময়   – সিঙ্গাপুর মান সময়   ওশেনিয়া     পশ্চিম অস্ট্রেলিয়া (বাদে ইউক্লা)   এন্টার্কটিকা   এন্টার্কটিকার কিছু ঘাঁটি   তথ্যসূত্র   বিষয়শ্রেণী:ইউটিসি অফসেট বিষয়শ্রেণী:সিঙ্গাপুরের সময় বিষয়শ্রেণী:দক্ষিণ-পূর্ব এশিয়ার সময়
পঞ্চগড় সরকারি মহিলা কলেজ  পঞ্চগড়ে অবস্থিত বাংলাদেশের একটি সরকারি কলেজ । এই কলেজটি মহিলা কলেজ  নামে পরিচিত।পঞ্চগড় জেলায় সেরা সরকারি মহিলা কলেজ বাংলানিউজটোয়েন্টিফোর.কম আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।  ইতিহাস বাংলাদেশের সর্ব উত্তরের জনপদ পঞ্চগড়ের একটি সুবিখ্যাত ও ঐতিহ্যবাহী বিদ্যাপীঠ পঞ্চগড় সরকারি মহিলা কলেজ। নারীশিক্ষা সম্প্রসারণের মহৎ লক্ষ্য নিয়ে স্থানীয় দানবীর, বিদ্যানুরাগী ব্যক্তিবর্গ ও জেলা প্রশাসনের প্রত্যক্ষ সহযোগিতায় ১৯৮৫ সালের ১ জুলাই কলেজটির যাত্রা শুরু হয়। ১৯৯০ সালে কলেজটিকে সরকারিকরণ করা হলেও ১৯৯১ সালে তা’ বাতিল করা হয়। ১৯৯৭ সালের ২৭ মার্চ কলেজটি শিক্ষাবান্ধব সরকারের মাননীয় প্রধানমন্ত্রী শেখ হাসিনা জাতীয়করণ করেন। জেলার একমাত্র সরকারি মহিলা কলেজ এটি। নারীশিক্ষার উন্নয়নে সর্বোপরি একটি দক্ষ, মননশীল জাতি উপহার দেবার মানসে এই শিক্ষাপ্রতিষ্ঠানটি সূচনালগ্ন থেকেই শিক্ষাদান প্রক্রিয়ায় অসামান্য অবদান রেখে আসছে। প্রায় ছয় হাজার ছাত্রী সম্বলিত এ শিক্ষায়তনে পাঠদানের পরিবেশ অত্যন্ত অনুকূল। এইচ.এস.সি. পর্যায়ে ২২টি ও স্নাতক (পাস) পর্যায়ে ২০টি বিষয়ে এবং স্নাতক (সম্মান) পর্যায়ে ৯টি বিষয়ে এখানে পাঠদান করা হয়। কলেজের প্রাক্তন অধ্যক্ষ ড. মোঃ নাজমুল হক এই কলেজে অবস্থিত বাংলাদেশের একমাত্র ‘রকস্ মিউজিয়ামটি প্রতিষ্ঠা করেন। এটি ছাত্রীদের জ্ঞানার্জনের পাশাপাশি দেশি-বিদেশি পর্যটকদের জন্য এক অপার কৌতূহলের বিষয়। জেলার প্রথম পরীক্ষামূলক চা বাগানটি এই কলেজ ক্যাম্পাসে অবস্থিত। “শিক্ষাই মুক্তি” এ স্লোগানকে ধারণ করে এ কলেজ সাফল্যের দিক থেকে জেলার সবচেয়ে গৌরবময় ফলাফল উপহার দিয়ে আসছে। কলেজের সামগ্রিক কর্মসূচি সুষ্ঠুভাবে সম্পন্ন করার জন্য ‘একাডেমিক ক্যালেন্ডার’ অনুসরণ করা হয়। সহশিক্ষা কার্যক্রমেও এ কলেজের অবস্থান অনন্য। জাতীয় দিবস সহ অন্যান্য গুরুত্বপূর্ণ দিবসে ছাত্রীরা অংশ নিয়ে থাকে। আবৃত্তি, সঙ্গীত, বিতর্ক সহ কলেজে অনুষ্ঠিত ক্রীড়া ও সাংস্কৃতিক প্রতিযোগিতায় ছাত্রীদের তৎপরতা আশাব্যঞ্জক। পঞ্চগড় সরকারি মহিলা কলেজটি অধ্যক্ষ, উপাধ্যক্ষ এবং সকল শিক্ষক ও কর্মচারীর ঐকান্তিক প্রচেষ্টায় নিরন্তর এগিয়ে চলেছে জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলাদেশ বিনির্মাণে।  অনুষদসমূহ কলেজটিতে বর্তমানে  ৯টি বিষয়ে অনার্স কোর্স চালু রয়েছে। শিক্ষার্থীর সংখ্যা সাড়ে ৩ হাজারের বেশি। পঞ্চগড়ের সঙ্কটে দুটি সরকারি কলেজ শিক্ষক ও অন্যান্য ৪৫ পদ শূন্য দৈনিক ইত্তেফাক |  ২০ সেপ্টেম্বর, ২০১৫ ইং   বাংলা  অর্থনীতি   ইতিহাস  ইসলামের ইতিহাস  ভূগোল  দর্শন  গণিত  ব্যবস্থাপনা   মার্কেটিং  শিলা জাদুঘর পঞ্চগড় সরকারি মহিলা কলেজ চত্ত্বরে ২০০০ সালে তৎকালীন অধ্যক্ষ নাজমুল হকের প্রচেষ্টায় পাথরের জাদুঘর প্রতিষ্ঠিত হয়। জাদুঘরটিতে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে যার পরিমাণ প্রায় ১,০০০-এরও বেশি।পঞ্চগড় জেলা   বাংলাদেশ জাতীয় তথ্য বাতায়ন  আরও দেখুন  সরকারি কলেজ  বেসরকারি কলেজ  জাতীয় বিশ্ববিদ্যালয়  তথ্যসূত্র  বিষয়শ্রেণী:পঞ্চগড় জেলার মহাবিদ্যালয় বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৫-এ বাংলাদেশে প্রতিষ্ঠিত বিষয়শ্রেণী:বাংলাদেশের মহাবিদ্যালয়
নগেন্দ্রচন্দ্র শ্যাম (১৮৯০ - ২৬ জুন ১৯৬৪) ছিলেন  শিলচরের লব্ধ-প্রতিষ্ঠ ভারতীয় বাঙালি আইনজীবী, খ্যাতনামা সাহিত্যিক ও সাংবাদিক। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৩২১,  বিশ শতকের অসমের বরাক উপত্যকায় রবীন্দ্রচর্চার পথিকৃৎ তথা বাংলা সাহিত্য ও সংস্কৃতির ধারক ও বাহক ছিলেন তিনি।  জন্ম ও শিক্ষা জীবন নগেন্দ্রচন্দ্র শ্যামের জন্ম  ব্রিটিশ ভারতের অধুনা  বাংলাদেশের শ্রীহট্ট তথা সিলেট জেলার পরবর্তীকালে মুন্সীবাজার ইউনিয়নের বাসুদেবপুর গ্রামে। পিতা নবীনচন্দ্র শ্যাম। ১৯১০ খ্রিস্টাব্দে এন্ট্রান্স পাশের পর ভর্তি হন সিলেটের মুরারিচাঁদ কলেজে। এখান থেকে আই.এ পাশের পর কলকাতায় আসেন। কলকাতার সিটি কলেজ থেকে স্নাতক হওয়ার পর কলকাতা বিশ্ববিদ্যালয় থেকে বি. এল পাশ করেন।  কর্মজীবন প্রথমে কিছুদিন  মৌলভীবাজারে এবং ১৯২২ খ্রিস্টাব্দ হতে শিলচরে দীর্ঘ বিয়াল্লিশ বৎসর আইন ব্যবসা করে প্রভূত খ্যাতি ও প্রতিষ্ঠা লাভ করেন। কিছুদিন তিনি সরকারি উকিল ছিলেন।  মূলপেশা তার আইন ব্যবসা হলেও আসামের শিলচরে সাংবাদিকতায় আত্মনিয়োগকারী প্রথম ব্যক্তি  ছিলেন নগেন্দ্রচন্দ্র। তিরিশের দশকে 'মাসিক ভবিষ্যৎ' নামে এক জনপ্রিয় পত্রিকার সম্পাদনা করতেন। ১৯৩৬ খ্রিস্টাব্দ হতে তিনি 'সাপ্তাহিক সুরমা' পত্রিকার সম্পাদনা শুরু করেন। সেই সময়ে অসমের বাঙালি ও বাংলার পূর্বাংশের বাঙালিদের মধ্যে পত্রিকাটি জনপ্রিয়তা লাভ করে। তিনি কমলগঞ্জেরও প্রথম সাংবাদিক হিসাবে পরিচিতি পান।  শিলচরে তার পত্রিকা সম্পাদনার মাধ্যমে এক সাহিত্যগোষ্ঠী গড়ে উঠেছিল। এ ছাড়া 'প্রাচ্যবার্তা', 'বর্তমান' পত্রিকার সঙ্গেও দীর্ঘদিন যুক্ত  ছিলেন। বিভিন্ন পত্র-পত্রিকায়  নানা বিষয়ে তার সুচিন্তিত নিবন্ধ প্রকাশিত হয়েছে। তিনি  বড়োগল্প, কবিতা, রসরচনাতে  পারদর্শী ছিলেন।  বিভিন্ন সময়ে ছদ্মনাম "অনিরুদ্ধ গুপ্ত" ব্যবহার করতেন। তিনি যেমন রবীন্দ্র অনুরাগী ছিলেন,  তেমন রবীন্দ্রচর্চার মধ্যে  রবীন্দ্র সাহিত্য নিয়ে সমালোচনাও করেছেন। এ বিষয়ে তার সমালোচনামূলক গ্রন্থটি হল- রূপ ও রস। তার অপর গ্রন্থটি - রবীন্দ্রনাথ, ধর্ম  ও সমাজ।  সুরমা উপত্যকা অঞ্চলের সমস্ত সাংস্কৃতিক কাজকর্মে তিনি সক্রিয় ভূমিকা নিতেন। সেজন্য তাকে অনেক সময় বিরূপ সমালোচনার মুখে পড়তে হয়। তা সত্ত্বেও তিনি নিজের পরিকল্পনায় স্ত্রী মালতী দেবী, পরিবারের সদস্যা ও বন্ধুকন্যা ও ছেলেদের  নিয়ে নৃত্য ও অভিনয়ের অনুষ্ঠান করেন। তার স্ত্রী মালতী শ্যাম ১৯৩৮ খ্রিস্টাব্দে মেয়েদের নিয়ে এ আই ডব্লিউ সি'র শাখা শিলচর নারীকল্যাণ সমিতি গঠন করেন এবং তাই ব্যবস্থাপনায় অসমে শিলচরের মেয়েরা প্রথম প্রকাশ্যে রঙ্গমঞ্চে অভিনয় করে। শিলচরে নগেন্দ্রচন্দ্র "বাণী পরিষদ" প্রতিষ্ঠা করেন। শিলচর ল' কলেজের প্রতিষ্ঠাতা-অধ্যক্ষ ছিলেন তিনি। এছাড়াও, তিনি স্থানীয় গুরুচরণ কলেজের গভর্নিং বডি ও গান্ধী স্মারকনিধির সভাপতি হন। বিভিন্ন  সঙ্গীত শিক্ষায়তন, সুরলোক, বঙ্গীয় সাহিত্য পরিষদ ও বিভিন্ন শিক্ষা ও সাংস্কৃতিক প্রতিষ্ঠানের সঙ্গে ঘনিষ্ঠ যোগ ছিল।  ১৯৬৪ খ্রিস্টাব্দের ২৬ জুন প্রয়াত হন। তার পুত্র মনুজেন্দ্র শ্যাম ছিলেন একজন সাংস্কৃতিক ব্যক্তিত্ব ও রবীন্দ্রানুরাগী।   তথ্যসূত্র   বিষয়শ্রেণী:১৮৯০-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:সিলেট জেলার ব্যক্তি বিষয়শ্রেণী:বাঙালি লেখক বিষয়শ্রেণী:ভারতীয় লেখক বিষয়শ্রেণী:ভারতীয় সাংবাদিক বিষয়শ্রেণী:শিলচরের ব্যক্তি
শর্ট কেস অফ ক্লিনিকাল মেডিসিন বাংলাদেশি অধ্যাপক এ বি এম আব্দুল্লাহ রচিত একটি মেডিকেল বই। বইটির জন্য তিনি ইউজিসি পুরস্কার ২০১৩ অর্জন করেন। http://www.ittefaq.com.bd/print-edition/city/2015/03/15/37454.htmlhttp://www.prothomalo.com/bangladesh/article/478324/ইউজিসি-পুরস্কার-পাচ্ছেন-অধ্যাপক-আবদুল্লাহ বইটি বাংলাদেশ, ভারত, পাকিস্তান, মধ্যপ্রাচ্য ও বৃটেনের বিভিন্ন চিকিৎসা শিক্ষা-প্রতিষ্ঠানে পরিচিত। অধ্যাপক এবিএম আব্দুল্লাহ এর আরও আটটি বই রয়েছে যা অনেক জনপ্রিয় ।http://ncdcenter.com/index.php/2016-09-09-15-18-04/98-2016-09-11-05-59-28  তথ্যসূত্র  বিষয়শ্রেণী:চিকিৎসাবৈজ্ঞানিক গ্রন্থ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ১৭:১৫, ২৪ অক্টোবর ২০১৮ (ইউটিসি) আব্দুস সবুর   – (অপসারণের প্রস্তাবনা দেখুনলগ দেখুন) () নিবন্ধ এর উল্লেখযোগ্যতা স্পষ্ট নয়। নিবন্ধ এর লিখা বেশ গোছানো, তবে উল্লেখযোগ্য হবার মতো কোন তথ্য নাই। নাহিদ হোসেন (আলাপ) ১৬:৪৬, ১৬ অক্টোবর ২০১৮ (ইউটিসি) অপসারণে একমত। রাজনীতিবিদ হিসেবে এই নিবন্ধের বিষয়ের উল্লেখযোগ্যতার কোন প্রমাণ নেই।বেলায়েত (আলাপ | অবদান) ১৫:৪৭, ২০ অক্টোবর ২০১৮ (ইউটিসি) অপসারণে একমত। --IqbalHossain (আলাপ) ০৮:২২, ২১ অক্টোবর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
পূর্বধলা থানা বাংলাদেশের নেত্রকোণা জেলার অন্তর্গত পূর্বধলা উপজেলার একটি থানা।   প্রতিষ্ঠাকাল  ১৯১৭ সালে পূর্বধলা থানা প্রতিষ্ঠিত হয়।   প্রশাসনিক এলাকাসমূহ  পূর্বধলা উপজেলার ১১টি ইউনিয়নের প্রশাসনিক কার্যক্রম পূর্বধলা থানার আওতাধীন।  ইউনিয়নসমূহ:  ২নং হোগলা  ৩নং ঘাগড়া  ৪নং জারিয়া  ৫নং ধলা মূলগাঁও  ৬নং পূর্বধলা  ৭নং আগিয়া  ৮নং বিশকাকুনী  ৯নং খলিশাউড়  ১০নং নারান্দিয়া  ১১নং গোহালাকান্দা  ১২নং বৈরাটি   আরও দেখুন   পূর্বধলা উপজেলা  নেত্রকোণা জেলা   তথ্যসূত্র    বহিঃসংযোগ   বিষয়শ্রেণী:নেত্রকোণা জেলার থানা বিষয়শ্রেণী:পূর্বধলা উপজেলা
উষা যাদব হলেন একজন ভারতীয় চলচ্চিত্র অভিনেত্রী, যিনি মূলত মারাঠি ও হিন্দি ভাষার চলচ্চিত্রে কাজ করেন। ২০১২ সালে ধাগে নামক মারাঠি চলচ্চিত্রে তার চরিত্রে অভিনয়ের জন্য তিনি সর্বাধিক পরিচিত, যার জন্য তিনি "শ্রেষ্ঠ অভিনেত্রী" বিভাগে ৬০তম জাতীয় চলচ্চিত্র পুরস্কারে পুরস্কার অর্জন করেছিলেন। ২০১৯ সালে তিনি মাই ঘাট: অপরাধ ১০৩/২০১৫-এ তার অভিনয়ের ৫০তম ইন্টারন্যাশনাল ফিল্ম ফেস্টিভাল-এ "আইএফএফআই শ্রেষ্ঠ অভিনয়শিল্পী (নারী)" বিভাগে পুরস্কার জয়লাভ করেছেন।   প্রাথমিক জীবন  উষা যাদব ১৯৮৭ সালের ৩রা নভেম্বর তারিখে ভারতের মহারাষ্ট্রের কোলাপুরে জন্মগ্রজন করেছিলেন। তিনি কোলাপুরেই তার শৈশব অতিবাহিত করেছেন। অতঃপর তিনি একটি ভ্রমণ সংস্থায় কাজের জন্য পুনেতে স্থানান্তরিত হন। শিল্পের প্রতি তাঁর অনুরাগ অনুসরণ করে, তিনি চাকরি চালানোর পাশাপাশি বিভিন্ন চরিত্রে অভিনয়ের সন্ধানে মুম্বই চলে এসেছিলেন।  কর্মজীবন  উষা যাদব টাটা ডোকোমো, ফেভিকল, হেড অ্যান্ড শোল্ডার, আইসিআইসিআই ব্যাংক এবং আরও অনেক কিছু বাণিজ্যিক বিজ্ঞাপনে কাজ করার সুযোগ পেয়েছিল। ২০০৭ সালে মুক্তিপ্রাপ্ত হিন্দি চলচ্চিত্র ট্র্যাফিক সিগন্যাল (যেটি মধুর ভান্ডারকার দ্বারা পরিচালিত)-এ অভিনয়ের মাধ্যমে তিনি অভিনয় জগতে পদার্পণ করেছেন; এই চলচ্চিত্রে তিনি ট্র্যাফিক সিগন্যালে পণ্য বিক্রি করা একটি ছোট মেয়ের চরিত্রে অভিনয় করেছিলেন। ২০০৯ সালে দো পৈসে কি ধূপ, চার আনে কি বারিশ নামক চলচ্চিত্রে তিনি আরও একটি ছোট চরিত্রে অভিনয় করেছিলেন, যেখানে মনীষা কৈরালা, রজিত কাপুর এবং দীপ্তি নাভালের সাথে অভিনয় করার সুযোগ পেয়েছিলেন।  ২০১২ সালে, উষা যাদবকে কৌন বনেগা ক্রোড়পতির ৬ষ্ঠ আসরের বিজ্ঞাপনে অমিতাভ বচ্চনের সাথে দেখা গিয়েছিল। স্টার প্লাসে প্রচারিত জনপ্রিয় টেলিভিশন অনুষ্ঠান লাখোঁ মে এক-এর একটি পর্বেও প্রধান চরিত্রে তিনি অভিনয় করেছিলেন। এই অনুষ্ঠানে সমাজে পরিবর্তন নিয়ে আসা সাধারণ মানুষের অনুপ্রেরণামূলক কল্পিত গল্পের বিবরণ দেওয়া হয়েছিল। অনন্ত মহাদেবনের পরিচালনায় এই পর্বে যাদবকে একটি নববধূ হিসেবে প্রদর্শন করা হয়েছিল, যে তার শ্বশুরবাড়ির দ্বারা অত্যাচারিত, তার গায়ের বর্ণ কালো বলে।  পরে একই বছরে, তাঁর অভিনীত চলচ্চিত্র ধাগ মুক্তি পেয়েছিল, যেখানে যাদব যশোদা নামক মুখ্য চরিত্রে অভিনয় করেছিলেন; যে এক কিশোরের মা। যশোদা তার ছেলেকে পড়াশোনা করার জন্য উৎসাহিত করে, স্থানীয় শ্মশান পরিচালনায় পরিবারের ঐতিহ্যবাহী চাকরি না করে। নিম্ন বর্ণের হওয়ার কারণে সহ্য করা সামাজিক রীতিনীতিগুলোর বিরুদ্ধে লড়াই করা এক দরিদ্র মায়ের ছিল ভূমিকা এটি, যা যাদবকে সমালোচকদের প্রশংসা কুড়াতে সাহায্য করেছিল। এই চলচ্চিত্রটি বেশ কয়েকটি চলচ্চিত্র উৎসবে প্রদর্শিত হয়েছিল এবং দর্শকেরা অভিনেত্রী হিসাবে তাঁকে অভিনেত্রী স্মিতা পাতিলের সাথে তুলনা করেছিলেন। যাদব বলেছিলেন যে তিনি পাতিলকে শ্রদ্ধা করেন তবে তিনি তাঁকে অনুকরণ করেছিলেন এই কথা অস্বীকার করেন। এই চরিত্রের জন্য তিনি সেরা অভিনেত্রী বিভাগে জাতীয় চলচ্চিত্র পুরস্কার লাভ করেছিলেন।   তথ্যসূত্র    বহিঃসংযোগ     বিষয়শ্রেণী:১৯৮৭-এ জন্ম বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:উদ্ধৃতি শৈলীতে মারাঠি ভাষার উৎস (mr) বিষয়শ্রেণী:২১শ শতাব্দীর ভারতীয় অভিনেত্রী
থাম্ব|বায়ুমন্ডল, তাপমাত্রা এবং চাপের আন্তর্জাতিক মান এর প্রোফাইল  আদর্শ তাপমাত্রা ও চাপ আগে স্বাভাবিক তাপমাত্রা ও চাপ হিসাবে পরিচিত ছিল। যেসব ভৌত রাশিসমূহের মান তাপমাত্রা ও চাপের পরিবর্তনের সাথে সাথে ওঠা-নামা করে তাদের পরিমাপের জন্যে ব্যবহৃত আদর্শ শর্তাদিকেই আদর্শ তাপমাত্রা ও চাপ বলা হয়। গ্যাসসমূহের বৈশিষ্টাবলী তুলনা করার সময় এই শর্তাদি ব্যবহৃত হয়। শর্তগুলি হলো: ২৭৩. ১৫ কেলভিন (বা ০ ডিগ্রী সেন্টিগ্রেড এবং ১০১৩২৫ প্যাসকেল (বা ৭৬০ মিলিমিটার পারদ) চাপ।  অথবা সমুদ্রপৃষ্ঠে ৪৫° অক্ষাংশে এবং ০ °C উষ্ণতায় ৭৬ সে.মি পারদ বা ১০১৩২৫ pa চাপ প্রয়োগ করে তাকে প্রমাণ চাপ বা এক বায়ুমণ্ডলীয় চাপ বলে । জানা উচিত:[1atm=76 cm(Hg)=760mm(Hg)=101.325kPa=101325Pa=760torr=1bar]  যে সকল গ্যাস চার্লস এবং বয়েল এর সূত্র যুগ্মভাবে মেনে চলে তাদের আদর্শ গ্যাস বলা হয় কিন্তু প্রকৃতিতে এই গ্যাস পাওয়া যায়না । উচ্চ তাপমাত্রা ও নিন্ম চাপে সকল গ্যাস আদর্শ গ্যাস এর মত আচরণ করে।।  সেমি (cm) থেকে Pa তে রূপান্তর: প্রয়োজনীয় সূত্র: চাপ P = hpg এখানে, h(উচ্চতা) = 72 cm = 0.72 m ,p(পারদের ঘনত্ব) = 13596 kg m^-3 ,g(অভিকর্ষজ ত্বরণ) = 9.8 m s^-2   P = 0.72 X 13596 X 9.৪ = 95933.376 Pa   সংজ্ঞা  রসায়নে, আইইউপিএসি ১৯৮২ সালে তার আদর্শ তাপমাত্রা এবং চাপের সংজ্ঞা পরিবর্তন করে।    তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:রসায়ন বিষয়শ্রেণী:বায়ুমণ্ডলীয় তাপগতিবিজ্ঞান বিষয়শ্রেণী:বায়ুগতিবিজ্ঞান বিষয়শ্রেণী:প্রকৌশল তাপগতিবিজ্ঞান বিষয়শ্রেণী:গ্যাস বিষয়শ্রেণী:পরিমাপ বিষয়শ্রেণী:ভৌত রসায়ন বিষয়শ্রেণী:মান (আদর্শ) বিষয়শ্রেণী:তাপগতিবিজ্ঞান
রবের্ট ভিংকলার (, ; জন্ম: ২৪ জানুয়ারি ১৯৯১) হলেন একজন অস্ট্রীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে অস্ট্রিয়ার প্রতিনিধি হিসেবে প্রতিদ্বন্দ্বিতা করে থাকেন।  ভিংকলার অস্ট্রিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন রবের্ট ভিংকলার ১৯৯১ সালের ২৪শে জানুয়ারি তারিখে অস্ট্রিয়ার ব্রুক আন ডের মুরে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ভিংকলার অস্ট্রিয়ার প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:১৪.০৫ সময় নিয়ে প্রতিযোগিতাটি সম্পন্ন করে ত্রিংশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন, যেখানে তিনি ত্রিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রীয় পুরুষ ফ্রিস্টাইল স্কিয়ার বিষয়শ্রেণী:অস্ট্রিয়ার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার